Lav et referat af nedenstående tekst:

Tekst:
Tyverier af benzin og olie er tredoblet siden 2007, målt på antallet af rejste sigtelser, og det får vognmænd til at sikre sig bedre mod tyverierne. Det fortæller P4 Nordjylland. - Vi har installeret alarm og hegn med strøm i, siger vognmand Claus Myrrhøj Nielsen, der har 45 biler og ti maskiner og sidste år mistede brændstof for omkring 100.000 kroner. Og ikke nok med elektrisk hegn. - Så har vi lejet en hal, hvor bilerne kan komme ind, og hvor der også er alarm på, siger han til DR P4 Nordjylland. Andre sætter tykke låse på, flytter rundt på tankene med de kostbare dråber og anstrenger sig for at skjule dem. Og så er der de, som går ultimativt til værks. I efteråret fik vognmand Frits Bonde Pedersen fra Skørping-Arden to gange stjålet brændstof. Det sker ikke igen. - Vi har undladt at lade dieselolie være hjemme i tanke, og vi tanker om morgenen på vores lastbiler, for så er der ikke ret meget i bilerne, de kan komme og stjæle, siger han til radiostationen.

Referat:
Nordjyske vognmænd tænker kreativt for at undgå at tyve tømmer tanke og lastbiler for brændstof.